<html>
  <head>
    <meta http-equiv="content-type" content="text/html; charset=UTF-8">
  </head>
  <body>

    <h2 id="title">Ceata-CJ</h2>

    <div id="content">
      <p>
	<b>Ceata-CJ</b> este echipa locală a membrilor Fundației Ceata care locuiesc în județul Cluj. A fost formată de Cristian Moldovan și a fost oficializată în jurul datei de 18 septembrie 2012, când Ceata a organizat Ziua Libertății Programelor într-un liceu din Turda. Coordonatorul actual al echipei Ceata-CJ este Cristian Moldovan.
      </p>
      <p>De la formarea echipei până în prezent, Fundația Ceata a organizat 4 evenimente în Cluj.</p>
      <h3><a href="/events/software-freedom-day-turda-2012.ro.html">Ziua Libertății Programelor din 2012 în Turda</a></h3>
      <p>
	De Ziua Libertății Programelor, Ceata a fost prezentă pe 18 septembrie 2012 în Colegiul Național „Mihai Viteazul” din Turda și a împărțit discuri cu GNU+Linux și pliante informative despre GNU+Linux. La acest eveniment, Ceata a fost reprezentată de coordonatorul local, Cristian Moldovan.
      </p>
      <h3><a href="/events/gnulinux-install-workshop-cluj-2012.ro.html">Atelier de instalat GNU+Linux la Cluj-Napoca</a></h3>
      <p>
	Pentru data de 24 noiembrie 2012 ne-am propus un atelier în care utilizatorii novici să primească ajutor din partea voluntarilor noștri la instalarea unei distribuții de GNU+Linux, dar în definitiv nu au fost prea multe instalări și ne-am concentrat pe prezentarea distribuțiilor de GNU+Linux din program.</p>
      <p>
	Membrii voluntari și colaboratorii din Cluj care au participat sunt: Cristian Moldovan, Andrei Sebastian Cîmpean, Mihai Stanislav Jalobeanu, Ștefan Cristian Brîndușă și Ovidiu Calbajos. La aceștia s-au alăturat Tiberiu-Cezar Tehnoetic și Sorin Mihai Vârgolici din București.
      </p>
      <h3><a href="/events/ceata-cluj-team-meeting.ro.html">Întâlnirea echipei Ceata-CJ</a></h3>
      <p>
	La această întâlnire de pe 14 aprilie 2013 s-a discutat strategia pentru evenimentele viitoare și despre mai buna organizare a Fundației Ceata. Membrii voluntari și colaboratorii din Cluj care au participat sunt: Andrei Sebastian Cîmpean, Ákos Nagy și Grigore Csongor. La aceștia s-au alăturat Tiberiu-Cezar Tehnoetic, Cornel-Florentin Dimitriu și Gabriel Ivănică din București.
      </p>
      <h3><a href="/events/gnulinux-workshop-cluj.ro.html">Atelier de GNU+Linux în Cluj</a></h3>
      <p>
	La această ediție de atelier de pe 24 august 2013 am inclus doar distribuțiile complet libere de GNU+Linux și pentru că nu a participat niciun novice, am făcut teste cu aceste distribuții pe calculatoarele proprii și am purtat discuții organizatorice ca într-un eveniment intern al Fundației Ceata.
      </p>
      <p>
	Membrii voluntari și colaboratorii din Cluj care au participat sunt: Cristian Moldovan, Ákos Nagy și Ovidiu Calbajos. La aceștia s-au alăturat Tiberiu-Cezar Tehnoetic din București și Adrian Seni din Bistrița-Năsăud.
      </p>
    </div>
  </body>
</html>
